OpenLLM-France/wikimedia huggingface dataset:
# Eupulmonats

Els eupulmonats (Eupulmonata, gr. "pulmonats veritables") són un superordre de gastròpodes heterobranquis que inclou, entre d'altres, els caragols i llimacs terrestres. Es caracteritzen per haver desenvolupat un pulmó que els permet respirar oxigen atmosfèric.

## Taxonomia

El superordre Eupulmonata és un grup molt ampli que inclou 23.821 espècies en tres ordres:
* Ordre Ellobiida
* Ordre Stylommatophora
* Ordre Systellommatophora

## Referències

* ↑ «WoRMS - World Register of Marine Species - Eupulmonata». [Consulta: 2 agost 2021].
* ↑ «WoRMS - World Register of Marine Species - Taxonomic tree». [Consulta: 2 agost 2021].
# Anthony Campbell

Anthony Campbell és un metge jubilat, homeòpata, acupuntor i escriptor.
Va ser metge consultor al The Royal London Homeopathic Hospital fins a la seva jubilació el 1998, i durant molts anys va ser l'editor de la British Homeopathic Journal (ara Homeopathy), la revista de la Faculty of Homeopathy.
Tanmateix, és un escèptic sobre gran part de la medicina alternativa. Tot i ser membre de la Faculty of Homeopathy, que informa que un gran nombre de pacients ha trobat beneficis en l'homeopatia, Campbell considera que aquests suposats beneficis poden ser deguts a la resposta al placebo i altres factors aliens als propis medicaments, com ara la consulta que actua com una forma de psicoteràpia amb un oient comprensiu. En les discussions sobre l'homeopatia se sol citar a Anthony Campbel com un practicant escèptic.
Els seus llibres sobre l'acupuntura es recomanen com a material de lectura apropiat per als nous membres de The British Medical Acupuncture Society.

## Obres

* The Sacred Malady (fiction). Chatto & Windus (1967)
* Seven States of Consciousness. Victor Gollancz (1973); HarperCollins (1973).
* The Mechanics of Enlightenment. Victor Gollancz (1975).
* The Two Faces of Homoeopathy. Robert Hale (1984).
* Acupuncture: The Modern Scientific Approach. Faber (1987).
* Getting the Best for your Bad Back. Sheldon (1992).
* Natural Selection vs Natural Medicine. Online Originals London (1997).
* Acupuncture in Practice: Beyond points and meridians. Butterworth-Heinemann (2001).
* Back: Your 100 questions answered. Newleaf (2001)
* Beating Back Pain. Mitchell Beazley (2004)
* Homeopathy in perspective. Lulu Enterprises (2008)

## Referències

* ↑ Campbell, Anthony. «Personal file» (en anglès). Arxivat de l'original el 2007-04-21. [Consulta: 24 març 2007].
* ↑ «Was Kent a Hahnemannian?» (en anglès).
* ↑ Campbell, Anthony. «Key ideas in alternative medicine» (en anglès). Arxivat de l'original el 2011-09-30. [Consulta: 25 març 2007].
* ↑ Campbell, Anthony. «Homeopathy in Perspective» (en anglès). Arxivat de l'original el 2007-02-20. [Consulta: 24 març 2007].
* ↑ «Skeptic's Dictionary - Homeopathy».
* ↑ «The British Medical Acupuncture Society - Reading List». Arxivat de l'original el 2007-04-22. [Consulta: 21 gener 2014].

## Enllaços externs

* Anthony Campbell - Lloc web oficial
# Raissac de Lampi

Raissac de Lampi (en francès Raissac-sur-Lampy) és un municipi del departament de l'Aude a la regió francesa d'Occitània.
# Cartes du ciel

Cartes du Ciel és un programa planetarium lliure per Linux i Microsoft Windows. Aquest programa permet consultar la posició d'objectes com a estels, asteroides, galàxies i descàrrega d'imatges de la web SKYVIEW. Per a això permet la descàrrega dels elements orbitals del MPC, i consultes en la base de dades de SIMBAD. També permet la descàrregues de catàlegs d'estels com l'USNO.
Permet el control de telescopis usant ASCOM.
Aquest programa és considerat un dels millors programes gratuïts d'astronomia, així està valorat al prestigiós portal de programari astronòmic Astrotips.com com el programa més popular i millor valorat

## Referències

* ↑ en:ASCOM (standard) (en inglés)
* ↑ «Copia archivada». Arxivat de l'original el 5 de desembre de 2009. [Consulta: 19 desembre 2009].
* ↑ «Copia archivada». Arxivat de l'original el 5 de desembre de 2009. [Consulta: 19 desembre 2009].

## Vegeu també

* Aladin Sky Atlas
* Celestia
* KStars
* NASA World Wind
* Stellarium

## Enllaços externs

* Version 4
# Falgars

«Falgars» té aquests significats:
* Falgars o Casal de Can Falgars, mas al vessant est del Castell de Falgars al nord-est del terme de Beuda (la Garrotxa)
* Falgars d'en Bas, veïnat al municipi de la Vall d'en Bas
* Santuari de Falgars, santuari marià del municipi de la Pobla de Lillet (Berguedà)
* Serra de Falgars, serra al municipi de la Pobla de Lillet a la comarca del Berguedà
* Castell de Falgars, puig al municipi de Beuda (Garrotxa)
# Bosc de l'Espluga

El bosc de l'Espluga és una pineda que es troba a l'obaga del cingle de l'Espluga. Situada entre els 1.350 i els 1.475 m. d'altitud, la meitat de la banda de ponent pertany al poble de La Corriu, al municipi de Guixers (Solsonès) mentre que la meitat de la banda de llevant pertany al poble de Vilacireres, al municipi de Gòsol (Berguedà).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# SA Tennis Open 2011

El Torneig de Johannesburg 2011, també anomenat SA Tennis Open 2011, és un esdeveniment tennístic pertanyent a la sèries 250. La vintena edició es va celebrar entre el 30 de gener i el 6 de febrer del 2011 al Montecasino de Johannesburg, Sud-àfrica.
El tennista local Kevin Anderson va aconseguir el primer títol individual de la seva carrera.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| | F. Dancevic | 7 | 6 | |
| WC | F. Wolmarans | 6$^4$ | 3 | | | F. Dancevic | 3 | 2 | |
| | D. Gremelmayr | 7 | 4 | 4 | 6 | A. Mannarino | 6 | 6 | |
| 6 | A. Mannarino | 6² | 6 | 6 | | | | | | 6 | A. Mannarino | 7 | 0 | 4 |
| 5 | K. Anderson | 6 | 6 | | | | | | | 5 | K. Anderson | 6$^3$ | 6 | 6 |
| | D. Sela | 2 | 4 | | 5 | K. Anderson | 6 | 6 | | | | | | |
| | K. Beck | 3 | 7 | 6 | | K. Beck | 3 | 1 | | | | | | |
| | G. Soeda | 6 | 5 | 0 | | | | | | | | | | | 5 | K. Anderson | 4 | 6 | 6 |
| 8 | M. Przysiężny | 3 | 4 | | | | | | | | | | | | | S. Devvarman | 6 | 3 | 2 |
| WC | R. de Voest | 6 | 6 | | WC | R. de Voest | 6 | 6⁵ | 1 | | | | | |
| | S. Devvarman | 6 | 6 | | | S. Devvarman | 3 | 7 | 6 | | | | | |
| | J. Huta Galung | 3 | 4 | | | | | | | | S. Devvarman | 6 | 6 | |
| | D. Brown | 6 | 5 | 3 | | | | | | WC | I. van der Merwe | 2 | 4 | |
| WC | I. van der Merwe | 4 | 7 | 6 | WC | I. van der Merwe | 7 | 6 | | | | | | |
| | S. Greul | 7 | 6 | | | S. Greul | 6⁵ | 2 | |
| Q | M. Raonic | 6⁵ | 4 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | Scott Lipsky Rajeev Ram | 7 | 6 | |
| WC | Rik de Voest Izak van der Merwe | 6⁵ | 3 | | 1 | Scott Lipsky Rajeev Ram | 7 | 7 |
| 4 | Jamie Murray Alexander Peya | 6 | 6 | | 4 | Jamie Murray Alexander Peya | 5 | 6² |
| | Lu Yen-hsun Janko Tipsarević | 3 | 4 | | | | | | 1 | Scott Lipsky Rajeev Ram | 3 | 6 | [7] |
| | James Cerretani Adil Shamasdin | 6 | 6 | | | | | | | James Cerretani Adil Shamasdin | 6 | 3 | [10] |
| | Tomasz Bednarek Michał Przysiężny | 1 | 3 | | | James Cerretani Adil Shamasdin | 7 | 6 |
| | Somdev Devvarman David Martin | 7 | 3 | [10] | | Karol Beck Dudi Sela | 6$^4$ | 4 |
| | Karol Beck Dudi Sela | 6¹ | 6 | [12] | | | | |

## Enllaços externs

* Quadre individual masculí PDF
* Quadre doble masculí PDF
Johannesburg :
1976
1978
1979
1980
1981
1982
1983
1984
1985
1986
1987
1988
1989
1992
1993
1994
1995
2009
2010
2011 :
ATP World Tour 2011
< 2010
2012 > :
ATP World Tour Finals, Londres :
# Aeroport de Taroudant

L'Aeroport de Taroudant (àrab: مطار تارودانت, Maṭār Tārūdānt) (codi OACI: GMMO) és un aeroport del Marroc de vols no programats que serveix la vila de Taroudant.

## Referències

* ↑ Google Maps - Taroudannt

## Enllaços externs

* OurAirports - Taroudannt
* Great Circle Mapper - Taroudannt
# Antidorcas

Antidorcas és un gènere d'antilopinis que només conté una espècie vivent, la gasela saltadora (A. marsupialis). Tanmateix, el gènere no és monofilètic, ja que conté una espècie extinta que visqué durant el Pliocè, A. recki; i dues espècies desaparegudes més que s'extingiren fa 7.000 anys, A. australis i A. bondi.

## Referències

* ↑ «Springbok». Arxivat de l'original el 2010-05-26. [Consulta: 25 desembre 2009].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Quartz-scheduler

Quartz o Quartz-Scheduler s'utilitza per a crear tasques programades simples o complexes. El programa inclou moltes característiques de classe-empresarial, com ara transaccions JTA i permet utilitzar-se en forma de cluster. Està subjecte a la llicència Apache 2.0.

## Enllaços externs

* Lloc web de Quartz (anglès)
# Ortobicúpula pentagonal allargada

En geometria, la ortobicúpula pentagonal allargada es pot construir allargant una ortobicúpula pentagonal inserint un prisma decagonal entre les dues meitats. És un dels noranta-dos sòlids de Johnson (J$_{38}$). Té simetria D$_{5h}$.
Els 92 sòlids de Johnson van ser descrits 1966 per Norman Johnson i els va numerar. No va demostrar que no n'existia més que 92, però va conjecturar que no n'hi havia d'altres. Victor Zalgaller el 1969 va demostrar que la llista de Johnson era completa. S'utilitzen els noms i l'ordre donats per Johnson, i se'ls nota J$_{xx}$ on xx és el nombre donat per Johnson.

## Referències

* Norman W. Johnson, "Convex Solids with Regular Faces", Canadian Journal of Mathematics, 18, 1966, pages 169–200. Conté l'enumeració original dels 92 sòlids i la conjectura que no n'hi ha d'altres.
* Victor A. Zalgaller, "Convex Polyhedra with Regular Faces", 1969 : primera demostració d'aquesta conjectura.
* Eric W. Weisstein. Johnson Solid : cada sòlid amb el seu desenvolupament

## Vegeu també

* Políedre arquimedià
* Políedre de Catalan
* Políedre regular
* Sòlid platònic

## Enllaços externs

* Weistein, Eric W., Elongated Pentagonal Orthobicupola ortobicúpula pentagonal allargada a MathWorld. (anglès)
* Weistein, Eric W., Johnson solid Sòlids de Johnson a MathWorld. (anglès)
# Bilaud

Bilaud (Biloda) fou un estat tributari protegit a l'agència de Malwa, Índia central.
La superfície era de 41 km² i la població de 204 habitants el 1901. Els ingressos s'estimaven el mateix any en 6.500 rúpies. El sobirà portava el títol de thakur i era un musulmà Sayyid. Rebia tankahs de Gwalior i Indore i tenia la vila de Biloda lliure de renda per compte d'Holkar.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Malwa Agency
# Fanfilm

Es defineix com fanfilm la producció audiovisual creada per afeccionats d'un determinat personatge o història. La disponibilitat de càmeres econòmiques i eines d'edició de vídeo en ordinadors domèstics permet la realització de pel·lícules a qualsevol persona que disposi de temps suficient i pugui organitzar un grup de persones afins.
A la pràctica, un fanfilm es distingeix d'un curtmetratge d'afeccionats per l'argument, normalment basat en pel·lícules, sèries o llibres, els drets dels quals són propietat de tercers. Un fanfilm pertany a l'àmbit de la fanficció, és a dir, línies argumentals realitzades per tercers sense el consentiment del propietari dels drets. Però els fanfilms poden estar tolerats pel propietari dels drets, promoguts per aquest d'alguna manera, o ser vistos amb recel.
Un fanfilm no és part del cànon d'una sèrie, és a dir, allò que succeeixi a la pel·lícula d'afeccionats no es considera oficial ni té repercussió a l'univers fictici de la sèrie, així com no s'ajusta als principis determinats pels autors originals o creadors de la línia argumental.
Mentre que alguns fanfilms són petites paròdies i escenes realitzades de forma casolana sense pretendre major transcendència, altres produccions assoleixen el rang de miniproduccions professionals, en involucrar-se professionals del medi que dediquen part del seu temps lliure a participar en un fanfilm.

## Alguns fanfilms

* Star Trek: Phase II Arxivat 2007-02-05 a Wayback Machine. (+ info)
* World's Finest: Superman-Batman
* Batman Dead End
* La llamada de Cthulhu Arxivat 2006-05-08 a Wayback Machine.
* Fanfilms de Star Wars
# Bouarada

Bouarada o Bou Arada (àrab: بوعرادة, Būʿarāda) és una ciutat de Tunísia, a la governació de Siliana, situada uns 37 km al nord-est de Siliana. És capçalera d'una delegació a la que el cens del 2004 assigna una població de 22.080 habitants.

## Economia

Disposa d'una zona industrial, però la major part de la població viu de l'agricultura, especialment els cereals.

## Administració

És el centre de la delegació o mutamadiyya homònima, amb codi geogràfic 24 53 (ISO 3166-2:TN-12), dividida en sis sectors o imades:
* Banlieue de Bouarada (24 53 51)
* Bouarada (24 53 52)
* Fatis (24 53 53)
* Henchir Er-Roman (24 53 54)
* Sidi Abdennour (24 53 55)
* Tarf Ech-chena (24 53 56)
Al mateix temps, forma una municipalitat o baladiyya (codi geogràfic 24 12).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 73-77. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 145. ISSN: 1737-7838 [Consulta: 18 agost 2021].

## Enllaços externs

* Bouarada - Lloc web oficial
# Aeroport de Terol

L'Aeroport de Teruel - Caudé (codi IATA: TEV codi ICAO: LETL), o Plataforma Aeroportuària - Teruel PLATA és un aeroport situat al terme municipal de Caudé, a la província de Terol, Espanya, i que es troba en servei des de febrer de 2013. És el major centre de manteniment, emmagatzematge de llarga durada i reciclat d'aeronaus d'Europa.
L'aeroport està establert sobre les instal·lacions de l'antiga Base Aèria de Caudé de l'Exèrcit de l'Aire la qual, després de quedar-se obsoleta, va ser venuda a l'Ajuntament de Terol. L'Ajuntament de Terol i la Diputació General d'Aragó són els promotors d'aquest projecte i van crear l'any 2007 el Consorci de l'Aeroport de Terol, una entitat pública participada al 60 % per la Diputació General d'Aragó i al 40 % per l'Ajuntament de Terol.

## Instal·lacions

Té una pista de nova construcció de 2825 metres de llarg, una plataforma de manteniment d'avions de 100000 m², i una plataforma d'estacionament de 120 hectàrees, la més gran d'Europa. La pista permet l'enlairament de vols suborbitals. Compta amb una zona industrial de 33 ha per a la implantació d'empreses.
Disposa d'un hangar amb capacitat fins un B747, un altre hangar amb capacitat fins a un Airbus A320 o un B737, 3 hangars d'aviació executiva i hi ha projectada la construcció d'un hangar doble amb capacitat d'un Airbus A380, que serà un dels més grans d'Europa.
L'aeroport està comunicat per carretera a través de la N-234 i de l'A-23.

## Referències

* ↑ El País - Teruel, a la conquista del espacio
* ↑ «El Aeropuerto de Teruel planea la construcción de un hangar de mantenimiento para dos A380».

## Enllaços externs

* Plataforma Aeroportuaria de Teruel
* (http://aragonhoy.aragon.es/index.php/mod.noticias/mem.detalle/id.136254#nav-web20/ Arxivat 2013-10-06 a Wayback Machine. El segundo Boeing B747 aterriza el 8 de agosto de 2013 en el aeropuerto de Teruel)
# Racine (Ohio)

Racine és una població dels Estats Units a l'estat d'Ohio. Segons el cens del 2000 tenia 746 habitants.

## Demografia

Segons el cens del 2000, Racine tenia 746 habitants, 302 habitatges, i 211 famílies. La densitat de població era de 685,8 habitants per km².
Dels 302 habitatges en un 28,1% hi vivien nens de menys de 18 anys, en un 57,6% hi vivien parelles casades, en un 11,6% dones solteres, i en un 30,1% no eren unitats familiars. En el 27,2% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,01.
Per edats la població es repartia de la següent manera: un 24,5% tenia menys de 18 anys, un 9,4% entre 18 i 24, un 25,3% entre 25 i 44, un 24% de 45 a 60 i un 16,8% 65 anys o més.
L'edat mediana era de 38 anys. Per cada 100 dones de 18 o més anys hi havia 85,2 homes.
La renda mediana per habitatge era de 22.450 $ i la renda mediana per família de 30.000 $. Els homes tenien una renda mediana de 26.071 $ mentre que les dones 18.125 $. La renda per capita de la població era de 13.644 $. Aproximadament el 23,2% de les famílies i el 26,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Racine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Racine». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Casa Reinald (Agramunt)

La Casa Reinald o Cal Benet del Segarrenc és un casaolot senyorial de Mafet, al municipi d'Agramunt (Urgell) que forma part de l'Inventari del Patrimoni Arquitectònic de Catalunya.

## Descripció

És una casa senyorial de planta rectangular la qual està subdividida en quatre plantes. La planta baixa, està centrada per una porta amb un arc de mig punt rebaixat sostingut per grans carreus de pedra situats a banda i banda de la portalada. Aquesta està flanquejada per dos petites finestres reixades. En aquest sector de la façana s'hi pot apreciar la humitat infiltrada en la pedra.
Si passem a la planta noble està caracteritzada per tres finestrals balconers, de perfil rectangular, i tancades amb baranes de forja. A damunt de cada un s'hi poden apreciar tres vestigis d'antigues obertures de mig punt adovellades. En la finestra central i la més destacable de l'habitatge hi ha l'escut familiar col·locat en la llinda. Aquest escut està format per dues figures: un falcó i una mà agafant una serp.
En la tercera planta s'hi obren tres finestrals rectangulars més i en la part superior dels quals s'hi torna a observar la presència dels arcs de mig punt adovellats d'anteriors vestigis constructius. Just sota la coberta hi ha el pis corresponent a les golfes caracteritzat per tres obertures quadrangulars.

## Història

En temps posteriors se li annexa una torre de planta quadrada, feta de carreus regulars i amb petites obertures de mig punt en la primera planta i lobulada en la segona. Al seu costat hi ha una gran arcada de perfil escarser que ens condueix cap al pati o corral de l'edifici.

## Referències

* ↑ «Casa Reinald (Mafet)». Pobles de Catalunya. [Consulta: 30 abril 2020].
* 1 2 3 4 «Casa Reinald». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 novembre 2015].
# Bilauda

Bilauda fou un estat tributari protegit de l'Índia, un dels thakurat garantits pels britànics, part de l'Agència de Malwa (o Malwa Occidental), a l'Índia central.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Far Les Éclaireurs

El far "Les Éclaireurs" (els exploradors, en català) és un far situat a l'illot nord-est del conjunt d'illots Les Éclaireurs, al Canal Beagle, davant les costes de la badia d'Ushuaia, a la Tierra del Fuego (Argentina). El topònim fou donat pel capità de fragata Luis Fernando Martial entre 1882-1883, quan aquest comandava l'expedició francesa La Romanche.
El far és una torre de maó, lleugerament troncocònica, d'11 metres d'alçada i 3 de diàmetre, pintada amb dues franges roges i una de blanca. La llum del far està a 22'5 metres sobre el nivell del mar i emet llum de color blanc i vermell a intervals de 5 segons. Es pot albirar des de 7'2 milles nàutiques i s'alimenta de panells solars. Començà a funcionar el 23 de desembre de 1920 i avui dia encara està operatiu de manera automàtica, controlat remotament i tancat al públic. Malgrat que popularment es coneix com "El far de la fi del món", el far de la novel·la homònima de Jules Verne s'inspira en el Far de San Juan de Salvamento, situat a l'Illa dels Estats.

## Referències

* ↑ Topónimos de Tierra del Fuego, Portal Oficial del Turismo de Ushuaia
* ↑ «¿Cuál es el verdadero "Faro del fin del mundo"?». patagoniaadvent. [Consulta: 11 novembre 2015].
# Muhàmmad Ali Amir-Moezzi

Muhàmmad Ali Amir-Moezzi (en persa: محمّد علی امیر معزّی) (Teheran, Iran, 26 de gener de 1956), és un erudit, historiador i islamòleg franco-iranià, especialista en xiisme.
Llicenciat per l'Institut national des langues et civilisations orientales (INALCO) i doctorat en Islamologia per l'École pratique des hautes études (EPHE) i per la Universitat de la Sorbonne Nova, ocupa el càrrec de director d'estudis d'Islamologia clàssica a l'École Pratique des Hautes Etudes. La seva direcció d'estudis titulada "Exègesi i teologia de l'islam xiïta" és l'única dedicada al xiisme en el món acadèmic occidental.
President de l'Institut Francès d'Islamologia, és membre de l'Acadèmia Ambrosiana, de l'Associazione Internazionale di Studi sul Mediterraneo e l'Oriente i de l'oficina científica de l'Institut per a l'Estudi de les Religions i la Secularitat. Professor visitant a diverses universitats d'Amèrica del Nord, Europa i Orient Mitjà, també és assessor científic de l'Institut d'Estudis Ismailí, i membre del consell editorial de diverses revistes acadèmiques.

## Referències

* ↑ Azzouzi, Alaaddine «Muhàmmad Amir-Moezzi: “Els musulmans no han de tenir por d’una lectura crítica de l’Alcorà”». VilaWeb, 22-02-2023 [Consulta: 23 febrer 2023].
* 1 2 «Mohammad Ali Amir-Moezzi». University platform for research on Islam. [Consulta: 23 febrer 2023].
* ↑ «Mohammad-Ali Amir-Moezzi, 1956‒». Institute of Arabic Manuscripts. [Consulta: 23 febrer 2023].
# Rubielos de la Cérida

Rubielos de la Cérida és un municipi d'Aragó situat a la província de Terol i enquadrat a la comarca de Jiloca a 79,9Km de Terol. Aquest municipi consta de 53 habitants (INE 2008)
# Mohammed Tchité

Mohammed 'Mémé' Tchité (nascut el 31 de gener de 1984 a Bujumbura) és un futbolista burundès que juga actualment al Standard de Lieja.

## Enllaços externs

* «Estadístiques de Mohammed Tchité» (en alemany). transfermarkt.de.